
Către:
Biroul permanent al Camerei Deputaților

Biroul permanent al Senatului

Vă înaintăm, alăturat, RAPORTUL COMUN asupra reexaminării Legii privind stabilirea unor măsuri de redresare şi eficientizare a resurselor publice şi pentru modificarea şi completarea unor acte normative, trimisă Comisiei juridice, de disciplină şi imunităţi a Camerei Deputaților și Comisiei juridice, de numiri, disciplină, imunități și validări a Senatului cu adresa nr. PLx 246/2025, respectiv L213/2025, din 12 noiembrie 2025.

În raport cu obiectul și conținutul său, actul normativ face parte din categoria legilor organice.

                             PREŞEDINTE,


                                PREȘEDINTE,

           Prof.univ.dr. Bogdan Liviu CIUCĂ                                  Ion Cristinel RUJAN
   PARLAMENTUL  ROMÂNIEI

	CAMERA DEPUTAȚILOR

Comisia juridică, de disciplină şi imunităţi

Nr. 7c-13/707/2025
	
	SENAT

Comisia juridică, de numiri, disciplină, imunități și validări
Nr. XIX/325/2025


Bucureşti, 18 noiembrie 2025
                PLx 246/2025, L213/202525
RAPORT COMUN

asupra 
reexaminării Legii privind stabilirea unor măsuri de redresare şi eficientizare a resurselor publice şi pentru modificarea şi 
completarea unor acte normative
În conformitate cu prevederile art. 59 din Regulamentul activităților comune ale Camerei Deputaţilor și Senatului, Comisia juridică, de disciplină și imunități a Camerei Deputaților și Comisia juridică, de numiri, disciplină, imunități și validări a  Senatului au fost sesizate în fond cu reexaminarea Legii privind stabilirea unor măsuri de redresare şi eficientizare a resurselor publice şi pentru modificarea şi completarea unor acte normative, ca urmare a Deciziei Curții Constituționale nr. 481 din 20 octombrie 2025, publicată în Monitorul Oficial al României, Partea I, nr. 1041 din 11 noiembrie 2025, transmisă cu adresa nr. PLx 246/2025, respectiv L213/2025, din 12 noiembrie 2025. 

Legea are ca obiect de reglementare instituirea unui pachet de măsuri de redresare și eficientizare a resurselor publice, modificarea și completarea unor acte normative în domeniul fiscal-bugetar, insolvență și domenii conexe, cu accent pe:

 a) utilizarea eficientă a resurselor statului român prin gestionarea prudentă a zonelor de optimizare fiscală, respectiv pentru a asigura un tratament egal, nediscriminatoriu și transparent al tuturor plătitorilor de impozite și taxe; 
b) restructurarea facilităților fiscale, mai ales a acelor categorii de facilități fiscale care și-au atins obiectivele, iar menținerea acestora nu se mai justifică în perioade de deficit bugetar excesiv; 
c) reașezarea sistemului de impunere în sfera taxelor și impozitelor locale; 
d) instituirea unor noi reglementări fiscale pentru contribuabilii plătitori de impozit pe profit; 
e) utilizarea eficientă a fondurilor publice alocate pentru finanțarea diferitelor categorii de servicii publice la nivelul autorităților publice centrale, autorităților publice locale, instituțiilor publice de interes.
Pentru această lege, Guvernul și-a angajat răspunderea în fața plenului reunit al celor două Camere ale Parlamentului, în data de 1 septembrie 2025, iar în data de    9 septembrie 2025, legea a fost transmisă pentru promulgare Președintelui României. 
Având în vedere dispozițiile art. 146 lit. a) din Constituția României, în data de 8 septembrie 2025, 28 de senatori  aparținând Grupului parlamentar al Partidului Alianței pentru Unirea Românilor au formulat sesizare de neconstituționalitate asupra Legii privind stabilirea unor măsuri de redresare şi eficientizare a resurselor publice şi pentru modificarea şi completarea unor acte normative (Dosar CCR nr. 4.030A/2025), iar în data de 9 septembrie 2025, un grup format din 57 de deputați aparținând Grupului parlamentar al Partidului Alianței pentru Unirea Românilor, Grupului parlamentar S.O.S. România și Grupului parlamentar al Partidului Oamenilor Tineri au formulat sesizare de neconstituționalitate asupra aceleiași legi (Dosar CCR nr. 4.058A/2025). 

În urma conexării celor două dosare, obiectul controlului de constituționalitate l-a constituit Legea privind stabilirea unor măsuri de redresare și eficientizare a resurselor publice și pentru modificarea și completarea unor acte normative, în ansamblul său, precum și dispozițiile art.I pct.1-4 și pct.7-25, art.II pct.1-5, art.III pct.1-10, art.IV-art.IX, art.XII pct.1-14, pct.16-51, art.XV pct.1 și 2, art.XVI-art.XX, art.XXI pct.1-4, art.XXII, art.XXIV pct.1-3, art.XXIX pct.1-52, art.XXXII, art.XXXIII și art.XXXVIII.   
Prin Decizia nr. 481/2025, publicată în Monitorul Oficial al României, Partea I, nr. 1041 din 11 noiembrie 2025, Curtea Constituţională, examinând criticile de neconstituţionalitate formulate de autorii obiecţiei de neconstituţionalitate, a admis parţial obiecţia de neconstituţionalitate şi a constatat
 că sintagma „inclusiv pentru detecția comportamentului disimulat realizată prin utilizarea tehnicii poligraf” din cuprinsul art.XVII (art.53 alin.(5) și art.53 alin.(6) fraza întâi),  al art.XIX (din cuprinsul art.313 alin.(1)] și al art.XX (din cuprinsul art.20 alin.(2)) din Legea privind stabilirea unor măsuri de redresare și eficientizare a resurselor publice și pentru modificarea și completarea unor acte normative sunt neconstituționale în raport cu obligațiile prevăzute de art. 1 alin. (5) din Constituție în componenta privind calitatea normei, legiuitorul (Guvernul, în situația de față) neîndeplinindu-și obligaţia “de a asigura un cadru normativ clar, precis și previzibil în ceea ce privește utilizarea tehnicii poligraf pentru detecția comportamentului simulat al funcționarilor ONJN/Autorității Vamale Române/ANAF”
. Astfel, Curtea a statuat în considerentele sale
 că „detecția comportamentului simulat realizată prin utilizarea tehnicii poligraf trebuie să facă obiectul unei proceduri care să stabilească condițiile/circumstanțele de dispunere a testării poligraf, precum și relevanța în procedura disciplinară a rezultatului testării, a refuzului funcționarului de a se supune testării ori a retragerii consimțământului anterior finalizării testării. Aceste aspecte trebuie reglementate în mod clar, precis și previzibil”. 
În raport cu alte critici formulate, Curtea Constituţională a constatat că toate celelalte dispoziţii din lege sunt constituţionale. 

În data de 11 noiembrie 2025, Președintele României a transmis Parlamentului legea antereferită, în vederea reexaminării dispozițiilor declarate neconstituționale și punerii lor de acord cu decizia Curții.
În data de 12 noiembrie 2025, în temeiul art. 59 din Regulamentul activităților comune ale Camerei Deputaților și Senatului, Birourile permanente ale celor două Camere au hotărât sesizarea comisiilor juridice din Camera Deputaților și Senat și au transmis legea în vederea reexaminării dispozițiilor declarate neconstituționale și întocmirea raportului comun.

În ședința comună din data de 17 noiembrie 2025, Comisia pentru buget, finanţe, activitate bancară şi piaţă de capital din Senat împreună cu Comisia buget, finanțe și bănci din Camera Deputaților au adoptat un aviz comun favorabil, cu observații.
Comisiile juridice ale celor două Camere ale Parlamentului au reexaminat dispozițiile declarate neconstituționale în ședința comună, desfășurată în data de     18 noiembrie 2025.  


La ședința celor două comisii, deputații și senatorii au fost prezenți conform listelor de prezență. 

În urma reexaminării legii ca urmare a Deciziei Curții Constituționale           nr. 481 din 20 octombrie 2025, publicată în Monitorul Oficial al României, Partea I,  nr. 1041 din 11 noiembrie 2025, în temeiul art. 147 alin.(2) din Constituția României, republicată și în acord cu art. 59 din Regulamentul activităților comune ale Camerei Deputaților și Senatului, membrii Comisiei juridice, de disciplină și imunități a Camerei Deputaților și cei ai Comisiei juridice, de numiri, disciplină, imunități și validări a Senatului au hotărât, cu majoritate de voturi, să supună votului plenului reunit al Camerei Deputaţilor și Senatului raportul comun privind reexaminarea Legii privind stabilirea unor măsuri de redresare şi eficientizare a resurselor publice şi pentru modificarea şi completarea unor acte normative, cu amendamentele admise, care pun în acord dispozițiile din lege declarate neconstituționale cu decizia Curții Constituționale.

Amendamentele sunt redate în anexa care face parte integrantă din prezentul raport. 
Actul normativ face parte din categoria legilor organice, fiind incidente dispozițiile art. 73 alin. (3) lit.h) din Constituția României, republicată.
	PREȘEDINTE,
  Prof.univ. dr. Liviu Bogdan Ciucă

	
	PREȘEDINTE,
Ion Cristinel Rujan

	SECRETAR, 

Petre Emanoil Neagu
	
	SECRETAR, 

Daniela Ștefănescu

	Consilier parlamentar,

Dr. Alina Grigorescu
	
	Consilier parlamentar,

Costel Gruia


ANEXĂ
Plx 246/2025, L213/202525
Amendamente admise 
	Nr. crt.
	Acte normative modificate
	Text asumat de Guvern

(forma pentru promulgare)


	Amendamente admise
	Observații/Motivare

	1. 1.
	OUG nr. 20/2013 privind înființarea, organizarea și funcționarea Oficiului Național pentru Jocuri de Noroc și pentru modificarea și completarea OUG nr. 77/2009 privind organizarea și exploatarea jocurilor de noroc, publicată în Monitorul Oficial al României, Partea I, nr. 187 din 3 aprilie 2013, aprobată cu modificări și completări prin Legea nr. 227/2013, cu modificările și completările ulterioare
	Art. XVII. – După articolul 52 din Ordonanța de urgență a Guvernului nr. 20/2013 privind înființarea, organizarea și funcționarea Oficiului Național pentru Jocuri de Noroc și pentru modificarea și completarea Ordonanței de urgență a Guvernului nr. 77/2009 privind organizarea și exploatarea jocurilor de noroc, publicată în Monitorul Oficial al României, Partea I, nr. 187 din 3 aprilie 2013, aprobată cu modificări și completări prin Legea nr. 227/2013, cu modificările și completările ulterioare, se introduc două noi articole, art. 53 și 54, cu următorul cuprins: 

	Nemodificat
 
	Nemodificat

	2. 2.
	
	„Art. 53. – (5) În situația în care există date și indicii privind abateri de la integritate ale personalului care ocupă funcțiile publice de conducere din cadrul Oficiului Național pentru Jocuri de Noroc, respectiv ale personalului care ocupă funcții generale de execuție din cadrul structurilor de control, la solicitarea conducerii Oficiului, personalul poate face obiectul testării integrității, inclusiv pentru detecția comportamentului disimulat realizată prin utilizarea tehnicii poligraf. 


	„Art. 53. – (5) În situația în care există date și indicii privind abateri de la integritate ale personalului care ocupă funcțiile publice de conducere din cadrul Oficiului Național pentru Jocuri de Noroc, respectiv ale personalului care ocupă funcții generale de execuție din cadrul structurilor de control, la solicitarea conducerii Oficiului, personalul poate face obiectul testării integrității, în condițiile legii.

Comisiile juridice ale Camerei Deputaților și Senatului


	Eliminarea sintagmei declarată ca fiind neconstituțională

	3. 3
	
	(6) Rezultatele testării poligraf se au în vedere la declanșarea sau finalizarea cercetării disciplinare.  Declanșarea cercetării disciplinare se poate dispune numai în baza constatării unor fapte sau împrejurări obiective, potrivit prevederilor Ordonanței de urgență a Guvernului  nr. 57/2019, cu modificările și completările ulterioare.  


	(6) Declanșarea cercetării disciplinare se poate dispune numai în baza constatării unor fapte sau împrejurări obiective, potrivit prevederilor Ordonanței de urgență a Guvernului  nr. 57/2019, cu modificările și completările ulterioare.  

Comisiile juridice ale Camerei Deputaților și Senatului


	Eliminarea sintagmei declarată ca fiind neconstituțională

	4. 4
	
	(7) Testarea psihologică se efectuează de către unități specializate atestate în condițiile legii.  

	Nemodificat
	

	5. 5
	
	(8) Costurile aferente testării psihologice prevăzute la alin. (2) și (5) sunt suportate de instituție.


	Nemodificat
	

	6. 6
	OUG nr. 10/2004 privind Statutul personalului vamal, publicată în Monitorul Oficial al României, Partea I, nr. 256 din 23 martie 2004, aprobată cu modificări și completări prin Legea nr. 243/2004, cu modificările și completările ulterioare
	Art. XIX. – După articolul 312 din Ordonanța de urgență a Guvernului nr. 10/2004 privind Statutul personalului vamal, publicată în Monitorul Oficial al României, Partea I, nr. 256 din 23 martie 2004, aprobată cu modificări și completări prin Legea nr. 243/2004, cu modificările și completările ulterioare, se introduce un nou articol,  art. 313, cu următorul cuprins:

	Nemodificat
	

	7. 7
	
	„Art. 313. – (1) În situația în care există date și indicii privind abateri de la integritate  ale personalului care ocupă funcțiile publice de conducere din cadrul Autorității Vamale Române, respectiv ale personalului care ocupă funcții generale de execuție din cadrul structurilor de control, la solicitarea conducerii Autorității, personalul poate face obiectul testării integrității, inclusiv pentru detecția comportamentului disimulat realizată prin utilizarea tehnicii poligraf.


	„Art. 313. – (1) În situația în care există date și indicii privind abateri de la integritate  ale personalului care ocupă funcțiile publice de conducere din cadrul Autorității Vamale Române, respectiv ale personalului care ocupă funcții generale de execuție din cadrul structurilor de control, la solicitarea conducerii Autorității, personalul poate face obiectul testării integrității, în condițiile legii.
Comisiile juridice ale Camerei Deputaților și Senatului


	Eliminarea sintagmei declarată ca fiind neconstituțională

	8. 8
	
	(2) În situația în care testarea funcționarul public indică un comportament disimulat se declanșează cercetarea disciplinară conform Ordonanței de urgență a Guvernului nr. 57/2019 privind Codul administrativ, cu modificările și completările ulterioare.”

	(2) Cercetarea disciplinară se declanșează conform dispozițiilor Ordonanței de urgență a Guvernului nr. 57/2019 privind Codul administrativ, cu modificările și completările ulterioare.”

Comisiile juridice ale Camerei Deputaților și Senatului

	OBSERVAȚIE: Sintagma „comportament disimulat” din alin. (2) are sens doar în legătură cu sintagma “inclusiv pentru detecția comportamentului disimulat realizată prin utilizarea tehnicii poligraf.”, declarată neconstituțională, astfel încât ea nu se justifică în corpul alineatului (2). 



	9. 9
	Ordonanța Guvernului nr. 86/2003 privind unele reglementări în domeniul financiar, publicată în Monitorul Oficial al României, Partea I, nr. 624 din 31 august 2003, aprobată cu modificări și completări prin Legea nr. 609/2003, cu modificările și completările ulterioare
	Art. XX. – La articolul 20 din Ordonanța Guvernului nr. 86/2003 privind unele reglementări în domeniul financiar, publicată în Monitorul Oficial al României, Partea I, nr. 624 din 31 august 2003, aprobată cu modificări și completări prin Legea nr. 609/2003, cu modificările și completările ulterioare, după alineatul (1) se introduc trei noi alineate, alin. (2) – (4), cu următorul cuprins:

	Nemodificat
	

	10. 10
	
	„(2) În situația în care există date și indicii privind abateri de la integritate și principiile aplicabile conduitei profesionale a funcționarilor publici care ocupă funcțiile publice de conducere din Agenția Națională de Administrare Fiscală, respectiv ale personalului care ocupă funcții generale de execuție din cadrul structurilor de control și de executare silită, la solicitarea conducerii Agenției, personalul poate face obiectul testelor de integritate, inclusiv pentru detecția comportamentului disimulat realizată prin utilizarea tehnicii poligraf, în condițiile legii. 


	„(2) În situația în care există date și indicii privind abateri de la integritate și principiile aplicabile conduitei profesionale a funcționarilor publici care ocupă funcțiile publice de conducere din Agenția Națională de Administrare Fiscală, respectiv ale personalului care ocupă funcții generale de execuție din cadrul structurilor de control și de executare silită, la solicitarea conducerii Agenției, personalul poate face obiectul testării integrității, în condițiile legii. 

Comisiile juridice ale Camerei Deputaților și Senatului
	OBSERVAȚII: 
1. Eliminarea sintagmei declarată ca fiind neconstituțională
2. Comisiile juridice au păstrat unitatea terminologică similară cu terminologia din corpul art. 53 alin. (5) – nr. crt. 2 din tabel -, respectiv 313 alin. (1) – nr. crt. 7 din tabel, unde apare sintagma “testării integrității”. 



	11. 11
	
	(3) Costurile evaluărilor se suportă din bugetul Agenției, în limita bugetului aprobat, conform procedurii stabilite prin ordin al președintelui Agenției Naționale de Administrare Fiscală. 

	Nemodificat
	

	12. 12
	
	(4) În situația în care testarea funcționarului public indică un comportament disimulat se declanșează cercetarea disciplinară conform Ordonanței de urgență a Guvernului nr. 57/2019 privind Codul administrativ, cu modificările și completările ulterioare.”

	(4) Cercetarea disciplinară se declanșează conform dispozițiilor Ordonanței de urgență a Guvernului nr. 57/2019 privind Codul administrativ, cu modificările și completările ulterioare.”
Comisiile juridice ale Camerei Deputaților și Senatului


	OBSERVAȚIE: 
Sintagma „comportament disimulat” din alin. (4) are sens doar în legătură cu sintagma “inclusiv pentru detecția comportamentului disimulat realizată prin utilizarea tehnicii poligraf.”, declarată neconstituțională, astfel încât ea nu se justifică în corpul alineatului (4). 



	13. 
	
	Art. XXIII. – Prevederile art. XXII intră în vigoare la data de 1 noiembrie 2025.
	Art. XXIII. – Prevederile art. XXII intră în vigoare la data de 1 ianuarie 2026.
Comisiile juridice ale Camerei Deputaților și Senatului
	


� Par. 199-208 din considerentele Deciziei 481/2025 a CCR.


� Par. 208 din Decizia 481/2025 a CCR.


� Par. 206 din Decizia 481/2025 a CCR.

